สวัสดีค่ะ หนูแต่เผื่อหรือตุ่มที่ตรงแคมเล็กค่ะไม่แสบไม่คันไม่ปวด อยากทราบว่าเป็นอะไรหรอคะ หรือเป็นเพราะอยู่หอในแล้วใช้ห้องน้ำรวมกับคนอื่นหรอคะ
สวัสดีค่ะ ตุ่มที่อวัยวะเพศตรงแคมเล็กดังกล่าว อาจเป็น1. การแพ้สัมผัสหรือระคายเคืองจากสารเคมีต่างๆ เช่น สบู่ ผงซักฟอก น้ำยาปรับผ้านุ่ม เป็นต้น แต่มักมีอาการคันร่วมด้วย2. เป็นถุงน้ำที่เกิดจากการอุดตันของต่อมบาร์โธลิน นอกจากนี้อาจเกิดจากเนื้องอกของต่อมบาร์โธลิน (Bartholin's gland tumor)3. เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland4. เป็นต่อมไขมัน (fordyce spot) จะเห็นเป็นตุ่มเล็กๆ สีขาวหรือสีขาวเหลือง ไม่จัดเป็นโรคและโดยปกติไม่ได้ทำให้เกิดอาการอะไร5. ขนคุด แต่จะพบบริเวณใกล้ๆ แคมใหญ่ซึ่งมีขนขึ้น โดยจะเห็นเป็นตุ่มเล็กๆ ที่มีขนอยู่ภายใน ทำให้มีอาการเจ็บหรือเจ็บๆ คันได้6. หูดหงอนไก่ เกิดจากการติดเชื้อไวรัส ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ7. เริมที่อวัยวะเพศ ติดจากการมีเพศสัมพันธ์ แต่จะเห็นเป็นตุ่มน้ำใส มีอาการเจ็บปวด หรือแสบ หลังจากนั้นตุ่มจะแตกออกเป็นแผล8. เป็นติ่งเนื้อหรือเนื้องอกของปากช่องคลอดส่วนการใช้ห้องน้ำร่วมกับผู้อื่น ไม่ได้ทำให้ติดเชื้อโรคเช่นเริมหรือหูดหงอนไก่มาค่ะแนะนำให้สังเกตอาการไปก่อน หากตุ่มไม่หายไป หรือโตขึ้น หรือมีจำนวนมากขึ้น หรือมีอาการคันมาก เจ็บ หรือมีตกขาวที่ผิดปกติร่วม ก็ควรไปพบสูติ-นรีแพทย์เพื่อตรวจค่ะ ในเบื้องต้น ก็ควรงดการใช้น้ำยาล้างอวัยวะเพศต่างๆ ให้ใช้น้ำเปล่าก็เพียงพอ ไม่ทาแป้ง โลชั่น ฉีดน้ำหอมบริเวณใกล้อวัยวะเพศ ไม่แกะหรือเกาตุ่มดังกล่าวค่ะ